মতলব দক্ষিণ উপজেলা

মতলব দক্ষিণ বাংলাদেশের চাঁদপুর জেলার অন্তর্গত একটি উপজেলা।
অবস্থান ও আয়তন

মতলব দক্ষিণ উপজেলার আয়তন ১৩১.৬৯ বর্গ কিলোমিটার (৩২,৫৪১ একর)। এটি আয়তনের দিক থেকে চাঁদপুর জেলার সবচেয়ে ছোট উপজেলা। এ উপজেলার উত্তরে কুমিল্লা জেলার দাউদকান্দি উপজেলা ও মতলব উত্তর উপজেলা, দক্ষিণে চাঁদপুর সদর উপজেলা ও হাজীগঞ্জ উপজেলা, পূর্বে কচুয়া উপজেলা, পশ্চিমে মতলব উত্তর উপজেলা।
প্রশাসনিক এলাকা

মতলব দক্ষিণ উপজেলায় বর্তমানে ২টি পৌরসভা ও ৫টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম মতলব দক্ষিণ থানার আওতাধীন।

;পৌরসভা:
* মতলব
*নারায়ণপুর

;ইউনিয়নসমূহ:
* ১নং নায়েরগাঁও উত্তর
* ২নং নায়েরগাঁও দক্ষিণ
* ৩নং খাদেরগাঁও
* ৫নং উপাদী উত্তর
* ৬নং উপাদী দক্ষিণ
ইতিহাস

মতলব চাঁদপুরের কিছু অংশ নিয়ে গঠন হয় মীর মহববত উল্যাহ এর নাম অনুসারে মহববতপুর পরগনা, বরদিয়া, বোয়ালিয়া, ও সিংহেরগাঁও পরগনার কিছু আংশ নিয়ে মহববতপুর পরগনা গঠিত হয়েছিল। ১৭২৮ খ্রীস্টাব্দে প্রস্তুতকৃত রাজস্ব তালিকায় এর রাজস্ব নির্ধারিত হয় ৬৪৫৬ টাকা। ঢাকা নিবাসী সেম সাহেব নামক জনৈক ব্যক্তি সেই পরগনার জমিদারী লাভ করেন। জমিদারীর কাজকর্ম পরিচালনার জন্য তাহার পক্ষ থেকে মতলেব খাঁ নামক একজন জ্ঞানী ও বিজ্ঞ ব্যক্তিকে অত্র এলাকায় নায়েব হিসেবে প্রেরণ করেন। মতলেবখাঁ দীঘলদী নামক গ্রামে জমিদারী কার্যালয় স্থাপন করেন। সেই স্থানটিকে জমিদারের বের হিসেবে আখ্যায়িত করা হয়।

বর্তমান মতলবের নাম ছিল জগনাতগঞ্জ। ১৬২৬ খ্রীস্টাব্দে ১২৫জন বৈরাগী এই বাজারটি প্রতিষ্ঠা করেন। সেই সময় মতলব বাজারের পূর্ব অংশে অসংখ্য বট বৃক্ষ ছিল। এই স্থানে বৈরাগীদের আড্ডায় অনেক লোক আসা যাওয়া করত। চারদিকে দোকানপাট গড়ে উঠে একটি বাজারে রূপান্তরিত হয়। পরবর্তী পর্যায়ে বাজারটি বৈরাগী হাট নামে পরিচিতি লাভ করে। মতলবে খাঁর আগমনে বাজারটি আরও পশ্চিম দক্ষিণে প্রসারিত হয়। যার প্রেক্ষিতে বাজারটি পরে লোকমুখে মতলবে খাঁর হাট নামে পরিচিতি লাভ করে। পরবর্তী পর্যায়ে ১৮৫৮ খ্রীস্টাব্দে মতলবে খাঁর হাট মতলবগঞ্জ থানা হিসেবে আত্মপ্রকাশ করে। মতলেব খাঁর মতলবগঞ্জ থানা আস্তে আস্তে বাংলাদেশের থানাগুলির মধ্যে অন্যতম থানা হিসেবে রূপ নেয়।
জনসংখ্যার উপাত্ত

২০২২ সালের আদমশুমারি অনুযায়ী মতলব দক্ষিণ উপজেলার মোট জনসংখ্যা ৩,১০,০৫০ জন। এর মধ্যে পুরুষ ১,৪০,৭২৮ জন এবং মহিলা ১,৬৯,৩২২ জন। মোট পরিবার ৫০,৫৬৯টি। জনসংখ্যার ঘনত্ব প্রতি বর্গ কিলোমিটারে প্রায় ১,৬২৪ জন। বাৎসরিক জনসংখ্যা বৃদ্ধির হার ১.২৫%।
শিক্ষা

২০২২ সালের আদমশুমারি অনুযায়ী মতলব দক্ষিণ উপজেলার সাক্ষরতার হার ৬১.৯%। এখানে রয়েছে:

* সরকারী প্রাথমিক বিদ্যালয় - ৬৬ টি।
* বেসরকারী প্রাথমিক বিদ্যালয় - ৪৩ টি।
* কমিউনিটি প্রাথমিক বিদ্যালয় - ৩০ টি
* জুনিয়র উচ্চ বিদ্যালয় - ১৬ টি।
* মাদ্রাসা - ১৭টি (দাখিল - ১০ টি, আলিম - ০১ টি, ফাজিল - ০৬ টি)।
* কলেজ - ০৫ টি (সহপাঠ - ৪ টি, বালিকা - ১ টি)।
কৃষি

কৃষি ভূমির মালিকানা ভূমিমালিক ৬৭.৮৬%, ভূমিহীন ৩২.১৪%। শহরে ৫৩.২৮% এবং গ্রামে ৭৩.৬৫% পরিবারের কৃষিজমি রয়েছে।
প্রধান কৃষি ফসল ধান, আলু, পাট, ভুট্টা, আখ, সরিষা, ধনিয়া ও পিঁয়াজ।
বিলুপ্ত বা বিলুপ্তপ্রায় ফসলাদি তিসি,গম,কাউন ও তিল।
প্রধান ফল-ফলাদিব আম, জাম, কাঁঠাল, পেয়ারা, নারিকেল, পেঁপে, জামরুল, আমড়া, কামরাঙ্গা।
অর্থনীতি

জনগোষ্ঠীর আয়ের প্রধান উৎস কৃষি ৪৮.০৭%, অকৃষি শ্রমিক ২.০২%, শিল্প ০.৮৪%, ব্যবসা ১৫.৮৫%, পরিবহন ও যোগাযোগ ২.১৯%, চাকরি ১১.২৩%, নির্মাণ ১.৯১%, ধর্মীয় সেবা ০.৩২%, রেন্ট অ্যান্ড রেমিটেন্স ৩.৭৮% এবং অন্যান্য ১৩.৭৯%।
বিবিধ

* এতিমখানা :০৭ টি (সরকারিঃ০১ টি বে-সরকারিঃ০৬ টি)।
* মসজিদ :২৯১ টি।
* মন্দির ৪৭ টি।
* নদ-নদী : ১টি (ধনাগোদা)
খেলাধুলা ও বিনোদন

মতলব দ: এর মতলব কলেজ মাঠ ও নিউহোষ্টেল মাঠ -শহরের প্রাণকেন্দ্রে অবস্থিত।

প্রতি বছর এ মাঠসমূহে নিম্নলিখিত প্রতিযোগিতাসমূহ অনুষ্ঠিত হয়ঃ

(ক) ইউ এন ও গোল্ডকাপ ফুটবল।

(খ) স্কুল ভিত্তিক ফুটবল টুর্নামেন্ট প্রতিযোগিতা।

(গ) ব্যাডমিন্টন টুর্নামেন্ট প্রতিযোগিতা।

(ঘ) ক্রিকেট লীগ।

(ঙ) বঙ্গবন্ধু গোল্ডকাপ প্রাথমিক বিদ্যালয় ফুটবল টুর্নামেন্ট।

(চ) বঙ্গমাতা বেগম ফজিলাতুন্নেসা মুজিব গোল্ডকাপ ফুটবল টুর্নামেন্ট।

(ছ) প্রতি বৎসর ভলিবল লীগ অনুষ্ঠিত হয়।

(জ) প্রতি বৎসর যুব এবং সিনিয়র ক্রিকেট লীগ প্রতিযোগিতা অনুষ্ঠিত হয়।

(ঝ) প্রতি বছর ক্লেমন সুপার কাপ অনুষ্ঠিত হয়(ক্রিকেট)
প্রাকৃতিক সম্পদ

বাংলাদেশের প্রশস্ততম নদী মেঘনায় ধনাগোদা নদীর উৎপত্তি। বিপুল জলরাশি, মৎস্য ও প্রাণিকূলের বিশাল সম্ভারে সমৃদ্ধ এ নদী।
ব্যবসা বাণিজ্য

;উপজেলা পরিষদ
উল্লেখযোগ্য ব্যক্তিত্ব

* ডেপুটি স্পিকার শাহেদ আলী পাটোয়ারী
* ডেপুঠি স্পিকার এটিএম আবদুল মতিন পাটোয়ারী
* সাবেক সংসদ সদস্য ফ্লাঃলেঃ(অব) এবি সিদ্দিক সরকার
*সাবেক বিমান বাহিনীর প্রধান মোহাম্মদ রফিকুল ইসলাম
*ব্রিটিশ বিরোধী আন্দোলনের নেতা হর দয়াল নাগ
* সাবেক সচিব এবং তত্তাবধায়ক সরকারে এর উপদেষ্ঠা ড. শোয়েব আহমেদ পাটোয়ারী
* সাবেক মুহাদ্দিস, ফরিদাবাদ মাদ্রাসা আল্লামা সফিউল্লাহ চাঁদপুরী
দর্শনীয় স্থান

* দীপ্ত বাংলা (মুক্তিযুদ্ধের স্মারক ভাস্কর্য)
*বোয়ালিয়া জমিদার বাড়ি।
* ধনাগোদা নদী।
* হোনাইরার বিল
* আই সি ডি ডি আর বি (আন্তর্জাতিক উদরাময় গবেষণা কেন্দ্র)
* বঙ্গবন্ধু বিল
*কাশিম পুর জমিদার বাড়ি
*আলাল দুলালের মাজার
* কাচিয়ারা কাঞ্চন রাজার দীঘি
* আশ্বিনপুর অশ্বিনিকুমার রাজার দীঘি
তথ্যসূত্র
বহিঃসংযোগ

বিষয়শ্রেণী:চাঁদপুর জেলার উপজেলা
বিষয়শ্রেণী:মতলব দক্ষিণ উপজেলা